stanford-oval/wikipedia huggingface dataset:
Groznyin taistelu (1996)
Hasavjurtin sopimus

Jo Pulikovskin kootessa kasaan kaupungin pommitukseen tarvittavia joukkoja linja sotaan oli kuitenkin muuttunut Moskovassa. Sotaa vastaan olivat kääntyneet paitsi monet poliitikot, mutta myös huomattavat asevoimien edustajat. Etenkin aikanaan Afganistanin sodassa palvelleet alkoivat tehdä vertailukohtia molempien sotien hyödyttömyyden välillä. Vetäytymistä oli alkanut vaatia esimerkiksi kenraali Boris Gromov. Hänen kannalleen kaupungin suuren pommituksen mahdollisten suurien siviiliuhrien määrän takia siirtyi myös kansallisen turvallisuusneuvoston johtaja Aleksandr Lebed. Hän matkusti Tšetšeniaan 20. lokakuuta ja määräsi alueen asevoimille tulitauon. Euroopan turvallisuus- ja yhteistyöjärjestön välityksellä aloitettiin neuvottelut Mashadovin kanssa ja 30. elokuuta solmittiin Hasavjurtin sopimus.
Seuraukset

Hasavjurtin sopimus jätti avoimeksi kysymyksen Tšetšenian itsenäisyyden laillisuudesta, mutta Venäjän joukot vedettiin sen perusteella pois maasta 31. joulukuuta mennessä. Sopimus päätti ensimmäisen Tšetšenian sodan. Venäläiset olivat taistelun aikana menettäneet arviolta 494 sotilasta kaatuneina, 1 407 haavoittuneina ja 182 vangittuina tai kadonneina.
Geórgios Koléttis

| Mitalit> Maa:   Kreikka.Miesten ratapyöräily. Olympialaiset  | Mitalit> Maa:   Kreikka.Miesten ratapyöräily. Olympialaiset  | Mitalit> Maa:   Kreikka.Miesten ratapyöräily. Olympialaiset  | Maa:   Kreikka> Miesten ratapyöräily. |
| --- | --- | --- | --- |
|  Hopeaa | Ateena 1896 | 100 km |  |
Geórgios Koléttis (kreik. Γεώργιος Κολέττης) oli kreikkalainen ratapyöräilijä ja olympiamitalisti. Hän osallistui Ateenan olympialaisiin 1896, joissa hän voitti hopeaa 100 kilometrin kilpailussa. Koléttis kilpaili myös 10 kilometrillä, jossa hän kuitenkin joutui keskeyttämään kolarin takia.
Käännös suomeksi
Gemma Frisius

| Gemma Frisius |
| --- | --- |

Henkilötiedot
Syntynyt: 8. joulukuuta 1508 Dokkum, Friisinmaa
Kuollut: 25. toukokuuta 1555 (46 vuotta) Leuven
Koulutus ja ura
   
Gemma Frisius (oikealta nimeltään Jemme Reinerszoon; 8. joulukuuta 1508 Dokkum, Friisinmaa – 25. toukokuuta 1555 Leuven) oli alankomaalainen maantieteilijä, tähtitieteilijä ja matemaatikko.
Elämä ja ura

Frisius menetti vanhempansa nuorena, sai varhaisen opetuksensa Groningenissa, suoritti lääkärin tutkinnon Leuvenissa, harjoitti siellä lääkärin ammattia ja opetti vuodesta 1541 alkaen Leuvenin yliopiston lääketieteellisessä tiedekunnassa. Hänet tunnetaan kuitenkin parhaiten tähtitieteellisestä ja geodeettisesta työstään. Frisius suunnitteli karttapalloja ja tähtitieteellisiä instrumentteja, jotka olivat tunnettuja ja haluttuja kaikkialla Euroopassa. Joitakin Frisiuksen laatimia palloja täydensi Gerhardus Mercator, joka oli osallistunut Frisiuksen kotona pitämille matemaattisille luennoille.
Frisius keksi muun muassa menetelmän pituus­asteen määrittämiseen tarpeeksi tarkkaa kelloa käyttämällä. Tämä menetelmä esiteltiin teoksessa De principiis astronomiæ, cosmonomiæ et cosmographiæ, deque usu globi cosmographici (1547), mutta se voitiin toteuttaa vasta paljon myöhemmin heilurikellon ja laivakronometrin keksimisen myötä. Hän myös ehdotti ja havainnollisti ensimmäisenä kolmiomittauksen periaatetta keinona paikkojen tarkkaan paikantamiseen ja tarkkaan kartoittamiseen teoksessa Libellus de locorum describendorum ratione (1533).
Frisiuksen vuonna 1533 julkaisema kuvio, jossa esitellään kolmiomittauksen periaate maanmittauksessa.
Frisiuksen karttapallo vuodelta 1536
Frisiuksen aurinkokello
Aiheesta muualla

Kuvia tai muita tiedostoja aiheesta Gemma Frisius Wikimedia Commonsissa
Garth Ennis

Garth Ennis vuonna 2009.
Garth Ennis (s. 16. tammikuuta 1970 Holywood, Pohjois-Irlanti) on pohjoisirlantilainen sarjakuvakäsikirjoittaja, joka tunnetaan erityisesti Preacher-sarjan luojana. Lisäksi hän on kirjoittanut muun muassa Tuomaria, Hellblazeria ja Judge Dreddiä. Ennisin tyylille on ominaista äärimmäinen väkivalta ja musta huumori.
Aiheesta muualla

Sikiö, Jarkko: Jenkkisarjakuvan tehopari Brittein saarilta: Garth Ennis ja Steve Dillon. Kvaak.fi 3.7.2007.
Gartner

| Gartner |
| --- | --- |

Yritysmuoto:  pörssiyhtiö
Osake:  NYSE:IT
ISIN:  US3666511072
Perustettu:  1979
Perustaja:  Gideon Gartner
Avainhenkilöt:  Gene Hall (CEO) Craig Safian (CFO) Mike Diliberto (CIO)
Kotipaikka:  Stamford, Connecticut, Yhdysvallat
Toimiala:  markkinatutkimus, konsultointi
Liikevaihto:  3,3 mrd. USD (2017)
Henkilöstö:  15 000 (2017)
Infobox OKVirheellinen NIMI-arvo: 
Gartner on kansainvälinen tieto- ja viestintäteknologian alan tutkimus- ja konsultointiyritys, jonka pääkonttori sijaitsee Stamfordissa, Connecticutissa. Nimi GartnerGroup muuttui Gartneriksi vuonna 2001.
Gartner myy maa- tai maanosakohtaisia markkinatietoja ja konsultointipalveluita. Sen julkistamia lukuja seurataan lehdistössä tarkkaan.
Suomessa, Venäjällä, Baltian maissa ja Ukrainassa Gartnerin palveluita edusti vuoden 2014 kesäkuuhun asti suomalainen Market-Visio Oy. Gartner osti Marketvision kesäkuussa 2014.
Aiheesta muualla

http://www.gartner.com
http://www.marketvisio.fi (Arkistoitu – Internet Archive)
Gretsch

Vuoden 1966 Gretsch 6119 Tennessean Chet Atkins -malli.
Kitaristi Bo Diddley ja hänen kuuluisa Gretschillä teettämänsä "laatikkokitara".
Gretsch on vuonna 1883 perustettu soittimia tekevä yritys. Sen perusti Friedrich Gretsch, saksalainen maahanmuuttaja Yhdysvaltojen Brooklyniin. Friedrich Gretsch kuoli vuonna 1895, ennen kuin hänen pieni yrityksensä alkoi menestyä. Friedrichin kuoltua yrityksen toimintaa jatkoi tämän poika, Fred Gretsch, Sr. Fredin johtamana Gretsch teki laadukkaita soittimia tarkkuudella. Hän kasvatti yritystä kahdessa vuosikymmenessä suureksi yritykseksi.
Gretsch teki alusta alkaen kitaroita, joita se tekee nykyäänkin. Gretsch valmistaa myös rumpuja. Gretschin kitarat ovat erityisesti tunnettuja rockabillyn ja countryn aloilla. Rummut ovat myös tunnettuja hiukan kevyemmässä musiikissa. Yrityksen tunnuslause on "That great Gretsch sound!" eli "Se upea Gretsch-soundi".
Kitaristi Chet Atkinsin ehdotuksesta yhtiöllä työskennellyt Ray Butts kehitti häiriöäänet vaimentavan mikrofonin, jolle tuli nimeksi Filtertron. Kehitystyö tapahtui samanaikaisesti mutta riippumattomasti Gibsonilla työskennelleen Seth Loverin vastaavasta työstä. Kehitystyön tuloksena syntyi humbucker-mikrofoni.
Gretschin valmistamia soittimia käyttäneitä muusikkoja

Eddie Cochran
Elvis Presley
Brian Jones
George Harrison
Chet Atkins
Malcolm Young
Billy Duffy
Michael Nesmith
Anssi Kela
Brian Setzer
Charlie Watts
Aiheesta muualla

Wikimedia Commonsissa on kuvia tai muita tiedostoja aiheesta .
Gretschin kotisivut (englanniksi)
Funktionaalinen lääketiede

Funktionaalinen lääketiede on yhdysvaltalaisen Jeffrey Blandin  kehittämä sairauksien juurisyitä selittävä ajattelutapa ja myös Science-Based Medicine -nettisivuston uskomuslääkintänä pitämä hoitomuoto. Bland perusti puolisonsa Susan Blandin kanssa The Institute for Functional Medicine -nimisen instituutin 1990-luvun alussa. Bland on ollut myös edistämässä naturopaattikoulutusta.
Funktionaalinen lääketiede

Funktionaalisen lääketieteen kannattajat vastustavat lääketieteellistä tietoa ja sen malleja. Sen sijaan heillä on sairausmalli, jonka perustana on omia käsitteitä, kuten edeltävät, laukaisevat ja välittävät tekjijät ("antecedents", "triggers", "mediators"). Funktionaalisen lääketieteen harjoittaja tekee mainituista tekijöistä "matriisin", jota käytetään hoidon pohjana.
Kannattajat eivät ole selkeästi määritelleet, mitä funktionaalinen lääketiede tarkoittaa. Syöpälääkäri David Gorski kirjoitti, että tämä hämäryys on tahallinen taktiikka, joka tekee funktionaalisen lääketieteen arvostelun vaikeaksi.
Funktionaalinen lääketiede > Toiminnalliset somaattiset oireyhtymät

Funktionaalisen lääketieteen hoidoissa mielenkiinto kohdistuu toiminnallisiin somaattisiin oireyhtymiin. Toiminnallisiksi somaattisiksi oireyhtymiksi luetaan esimerkiksi fibromyalgia, krooninen väsymysoireyhtymä ja ärtyvän suolen oireyhtymä.
Jeffrey Blandin mukaan sairaus on toiminnallisen prosessin päätepiste. Toiminnalliset prosessit voivat joko edetä tai palautua eli kulkea molempiin suuntiin. Muutoksen suunnan määrää yksilön perimän ja ympäristön vuorovaikutus, ruokavalio ja elämäntyyli. Blandin mukaan funktionaalisessa lääketieteessä keskitytään tunnistamaan elimistön dynaamisia prosesseja, joita erilaisten häiriöiden seurauksena aiheutuu.
Hoitomenetelmiä

Funktionaalisen lääketieteen periaatteisiin kuuluu asiakkaan yksilöllinen hoito. Funktionaalisen lääketieteen harjoittajat uskovat, että useimmat kroonisista kansansairauksista ovat ehkäistävissä ja jopa parannettavissa poikkeuksellisin menetelmin Yleisesti käytettyjä menetelmiä ovat asiakkaan kuunteleminen, ravintovalmennus, lisäravinteet ja laboratoriotutkimukset.selvennä
Funktionaalisen lääketieteen yhdistyksen verkkosivujen mukaan perushoitomenetelmät ovat seuraavia:
yksilöllisesti ohjatut ruokavaliomuutokset
probioottinen hoito
ravintolisät, mm. vitamiinit, kivennäisaineet, välttämättömät rasvahapot, aminohapot
liikunta
stressinhallinta
Hoitomenetelmiin voivat kuulua myös fytoterapeuttisten valmisteiden käyttö ja entsyymit.
Harjoittajat väittävät diagnosoivansa ja hoitavansa tiloja, joita tieteellisten tutkimusten mukaan ei ole olemassa. Näitä ovat esimerkiksi hypoadrenia ja lukuisat kehon kemian "epätasapainot".
Vastoin tieteellistä todistusaineistoa funktionaalisen lääketieteen keskeinen henkilö, Joe Pizzorno, väitti että 25 % yhdysvaltalaisista kärsii raskasmetallimyrkytyksestä ja tarvitsee detoksifikaation. Monien tieteilijöiden mukaan Detox-kuurit ja Detox-lisäravinteet ovat ajan ja rahan haaskausta.
Hoitomenetelmät ovat pääsääntöisesti sellaisia, joita lääketieteellinen näyttö ei puolla.
Tutkimustuloksia

Vuonna 2019 julkaistiin vertaisarvioidussa lääketieteen julkaisussa JAMA Network Open kohorttitutkimus, jossa selvitettiin funktionaalisen lääketieteen tarjoaman hoitomallin vaikutuksia potilaiden kokemaan elämänlaatuun. Terveyteen liittyvää elämänlaatua tutkittiin kahdella potilasryhmällä, jotka kärsivät erilaisista kroonisista sairauksista. Ensimmäinen potilasryhmä (1596 henkilöä) käytti funktionaalisen lääketieteen keskuksen palveluja, toinen potilasryhmä (5657 henkilöä) perhekuntoutuskeskuksen palveluja. Tutkimuksen tulos oli, että vuoden kuluttua funktionaalisia terveyspalveluja käyttäneet potilaat kokivat elämänlaatunsa selvästi paremmaksi kuin perinteisempiä hoitomuotoja käyttäneet potilaat.
Katsausartikkelissa vuodelta 2018 todetaan, että jotkut funktionaalisen lääketieteen hoitomallit voivat tehostaa vanhusten diabeteksen hoitoa. Hoitomallien teho perustuu potilaan kokeman stressin ja tulehdusarvojen vähenemiseen. Funktionaalisen lääketieteen tehoa on tutkittu jonkin verran aivovammapotilailla ja alustavasti on saatu viitteitä siitä, että kyseinen hoitostrategia muun muassa vähentää oksidatiivista stressiä ja inflammaatiota ja täten edistää potilaan paranemista. Rohkaisevia tuloksia funktionaalisen lääketieteen hoitomallin tehosta on saatu stressin ja uupumuksen hoidossa keski-ikäisillä naisilla. 28 viikkoa kestänyt pilottitutkimus osoitti muun muassa, että koehenkilöiden helikobakteeri-infektiot vähenivät ja syljestä mitattava hormonitasapaino (prasteroni/kortisoli-prasteroni) muuttui edullisemmaksi.[lähde? ]
Toiminnan harjoittaminen Suomessa

Sosiaali- ja terveysministeriö on määritellyt viralliseen terveydenhuoltoon kuulumattomat hoitomuodot vaihtoehtohoidoiksi. Valviran toimivalta ei ulotu terveydenhuollon ammattihenkilöiden toimimiseen muissa tehtävissä, kuten ns. vaihtoehtohoitojen antajina tai tarjoajina. Näin ollen viranomaiset eivät juuri valvo funktionaalisen lääketieteen harjoittajien toimintaa Suomessa. STM:n tavoitteena on lähitulevaisuudessa selkeyttää ja lisätä vaihtoehtohoitoihin liittyvää lainsäädäntöä.
Suomessa toimii Funktionaalisen lääketieteen yhdistys FLY ry, joka on perustettu vuonna 2001. Yhdistys määrittelee tehtäväkseen levittää asiallista tietoa terveysongelmien luonnonmukaisista hoitovaihtoehdoista ja edistää ennaltaehkäisevää terveydenhoitoa. Vaihtoehtohoitoja koskevissa ongelmissa voi ottaa yhteyttä Kilpailu- ja kuluttajavirastoon. Kuluttajalainsäädännön lisäksi vaihtoehtohoitoja koskevat muun muassa vahingonkorvauslainsäädäntö ja rikoslaki. Ravintolisävalmisteet kuuluvat elintarvikelain piiriin, ja niitä valvoo Ruokavirasto.[lähde? ]
Kritiikkiä

Terveyssosiologian dosentti Markku Myllykankaan mukaan vakuuttavan tieteellisen näytön sijaan funktionaalinen lääketiede ratsastaa muun muassa yksittäisillä potilastapauksilla ja todistajalausunnoilla, kuten muukin uskomuslääkintä. Funktionalistit tekevät lukemattomia testejä jahdatessaan asiakkaistaan esimerkiksi hivenaineiden "puutostiloja". Funktionaalinen lääketiede pyörii usein ovelasti lääkkeiksi naamioitujen ravintolisien, antioksidanttien, hivenaineiden ja vitamiinien ympärillä.
Viranomaiset ovat pitäneet funktionaalisen lääketieteen perustajana pidetyn Jeffrey Blandin ravitsemus- ja laihdutusvalmistemarkkinointia sekä terveysvaikutusväitteitä vilpillisinä.
Vuonna 2014 American Academy of Family Physicians (Yhdysvaltain perhelääkäriyhdistys) kielsi opintopisteet funktionaalisen lääketieteen kursseista todennettuaan eräät sen hoidot "vahingollisiksi ja vaarallisiksi. Vuonna 2018 yhdistys salli kuitenkin katsaukset siihen, mikä on funktionaalinen lääketiede, muttei pisteitä sen hoitojen opettamisesta. Näin lääkäri tietäisi, mistä potilas puhuu kysyessään "funktionaalisesta lääketieteestä".
Dosentti, osastonylilääkäri Risto Julkunen (KYS:n sisätautien klinikka) varoittaa monista funktionaalisen lääketieteen diagnooseista ja hoidoista Duodecim-lehdessä. Hänen mukaansa funktionaalisen lääketieteen kannattajat viittaavat julkaisuihin Rees 2002 ja Stone ym. 2002, jotka ennemminkin pohtivat filosofisesti ja ajatuksen lennon avulla potilaan kohtaamista ja vuorovaikutusta kuin sisältävät tutkimuksellisesti "tiukkaa tieteellisyyttä". Lisäksi funktionaalisessa lääketieteessä poiketaan Stonen ym. suosituksesta. Julkunen arvostelee mm. diagnoosia "hiivasyndrooma" tieteelliseen todistusaineistoon perustumattomaksi, samoin kuin eräitä muita funktionaalisen lääketieteen edustajien tekemiä "dysbioosi"-diagnooseja. Funktionaalisen lääketieteen edustaja Paula Heinonen on kirjoittanut aiheesta kirjan (2004), johon Julkunen pohjaa arvostelunsa ulkomaisten edustajien teosten ohella.
Skeptikkosivustolle kirjoittavan yhdysvaltalaisen eläkkeellä olevan perhelääkärin Harriet Hallin mukaan kuvauksen epämääräisyyttä on pidetty tarkoituksellisena markkinointipuheena ja hoitoja hyödyttöminä. Samoin suhtautuu yhdysvaltalaisen järjestön Science-Based Medicine -järjestön (SBM) kirjoittaja lääkäri David Gorski.
Aiheesta muualla

Jeffrey Blandin virallinen sivu
HMS Hermes (1811)

| HMS Hermes |
| --- | --- |
 HMS Belle Poule, HMS Hermes ja Gipsy

Aluksen vaiheet
Rakentaja:  Milfordin telakka
Kölinlasku:  toukokuu 1810
Laskettu vesille:  22. heinäkuuta 1811
Palveluskäyttöön:  7. syyskuuta 1811
Poistui palveluskäytöstä:  ajoi maihin ja tuhoutui tulipalossa 15. syyskuuta 1814
Tekniset tiedot
Uppouma:  512 t
Pituus:  36,6 m
Leveys:  9,4 m
Syväys:  2,62 m
Koneteho:  purjeet
Miehistöä:  135
Aseistus
Aseistus:  2 × 9 naulan karronadia 18 × 32 naulan karronadia
HMS Hermes oli Britannian kuninkaallisen laivaston vuonna 1811 valmistunut Hermes-luokan 20-tykkinen kuudennen luokan alus. Alus tuhottiin vuonna 1814, jotta se ei joutuisi amerikkalaisten käsiin epäonnistuneen Fort Bowyeriin Mobile Pointissa Mobilen edustalla Alabamassa tehdyn hyökkäyksen jälkeen.
Valmistus

Alus tilattiin 18. tammikuuta 1810 Milfordin telakalta postilaivana, mutta luokan alukset luokiteltiin helmikuussa 1817 sluupeiksi. Köli laskettiin toukokuuta 1810. Alus laskettiin vesille 22. heinäkuuta 1811 ja valmistui vielä samana vuonna 7. syyskuuta.
Palvelus

Alus sen ensimmäisen päällikön kapteeni Philip Brownin alaisuudessa valtasi amerikkalaisen aluksen, jolla oli lastina Brestiin tarkoitettuja varusteita. Lisäksi se valtasi New Yorkista ja Baltimoresta saapuneet alukset. Aluksen ollessa vartiossa 24. syyskuuta lähellä Le Havrea, se valtasi takaisin Preussin lipun alla purjehtineen prikin Anna Marian, joka oli matkalla Lissabonista Lontooseen. Valtaajat pääsivät kuitenkin pakenemaan Ranskan rannikolle.
Kova tuuli painoi 24. syyskuuta 1811 Hermeksen vartiopaikaltaan kohden Englannin rannikkoa. Lähellä Beachy Headiä alukselta havaittiin joukko englantilaisia aluksia, jotka olivat joutuneet ranskalaisen 14-tykkisen kaapparin Le Monchen  ahdistelemaksi. Ilman Hermeksen puuttumista asiaan olisivat kaikki alukset joutuneet kaapparin uhreiksi. Taistelu päättyi ranskalaisen loggin tuhoon, kun se joutui törmäyksessä Hermeksen kölin ruhjomaksi.
Alus valtasi HMS Elephantin kanssa 28. joulukuuta 1811 amerikkalaisen kaapparin Swordfishin.
Hermes ja HMS Belle Poulle valtasivat 30. huhtikuuta 1812 amerikkalaisen kaapparikuunari Gipsyn, joka oli matkalla New Yorkista Bordeaux'hon arvokkaassa lastissa brittialusten pysäyttäessä sen Atlantilla kolmipäiväisen takaa-ajon päätteeksi.
Alus siirrettiin 1813 Etelä-Amerikan rannikolle. Sen päälliköksi määrättiin 1814 William Percy. Alus ajoi 15. syyskuuta 1814 karille Fort Bowyerin tykkien alla, jolloin aluksen päällikkö sytytti sen palamaan. Alus tuhoutui palossa korjauskelvottomaksi. Taistelun kuluessa aluksen miehistöstä kaatui 25 ja haavoittui 24 henkeä.
HMS Hermes ruhjoo loggi Le Monchen
Geórgios Iatrídis

Geórgios Iatrídis (kreik. Γεώργιος Ιατρίδης) oli kreikkalainen miekkailija, joka osallistui vuoden 1896 kesäolympialaisissa säiläturnaukseen. Iatrídiksen hävittyä turnauksessa kaikki neljä otteluansa, hän sijoittui viimeiseksi koko turnauksessa, eli viidenneksi.
Grey Goose

| Grey Goose |
| --- | --- |

Tyyppi:  votka
Alkoholiprosentti:  40 %
Valmistaja:  Bacardi
Alkuperä:   Ranska
Valmistus aloitettu:  1997
Infobox OKNimi-testi OK: 
Grey Goose on ranskalainen votka, joka kuuluu arvostettujen, ns. premium-votkien luokkaan. Juoma tislataan ranskalaisesta vehnästä Cognacissa Ranskassa. Sidney Frank -niminen maahantuontiyritys alkoi maahantuoda ranskalaisen leiman saanutta vodkaa New Yorkiin. Vuonna 1997 votkamerkki sai nopeasti suurta arvostusta Yhdysvalloissa voitettuaan monia tislattujen viinojen kilpailusarjoja. Vuonna 2004 Sidney Frank myi valmistusoikeudet Bacardille 2 miljardilla dollarilla.
Maut

Original
L'Orange
La Vanille
Le Citron
La Poire
Aiheesta muualla

http://www.greygoosevodka.com
Germundsvidja

Germundsvidja on kylä Perniössä Salossa Varsinais-Suomessa. Kylä sijaitsee meren rannalla Strömman ja Falkin kylien välissä entisen Perniön kunnan lounaislaidalla. Vuoteen 1961 asti kylä oli osa Kemiötä, mutta siirrettiin silloin yhdessä viereisen Strömman kylän kanssa Kemiöstä Perniöön.
Germundsvidjan kyläalue on valtaosin asumatonta metsää. Alue ulottuu mereltä kiilamaisesti aina Makarlanjärvelle saakka. Kylän keskus on entisen kantatilan ympäristöön rakennettu hoitolaitos. Kylän ranta-alueilla on hieman kesäasutusta.
Germundsvidjan kantatilasta on lähteitä 1400-luvulta. Tilasta tuli luutnantin virkatalo 1700-luvulla. Kylään perustettiin vuonna 1938 alkoholistien parantola ja kantatilasta tuli parantolan päärakennus. Parantola sulki ovensa vuonna 1990, ja seuraavana vuonna sen tiloihin tuli vastaanottokeskus, joka lakkautettiin 2002. Nykyisin tiloissa toimii mielenterveyskuntoutujien hoitolaitos.
Aiheesta muualla

Alkoholistien asuinrakennuksissa. Pakinaa Perniön parantolan potilaista, Helsingin Sanomat, 15.01.1939, nro 13, s. 16, Kansalliskirjaston digitaaliset aineistot
Germán Gabriel

| Germán Gabriel |
| --- | --- |
 Gabriel vuonna 2013.
Henkilötiedot
Koko nimi:  Germán Antonio Gabriel Benaches
Syntynyt: 16. marraskuuta 1980 (ikä 43) Caracas, Venezuela
Kansalaisuus:   Espanja
Koripalloilija
Pelipaikka:  Iso laitahyökkääjä / Sentteri
Pituus:  207 cm
Paino:  111 kg
NBA-varaus:  ei varattu 2002
Pelaajaura
Seurajoukkueet
1998–1999 1999–2004 2001 2001–2003 2004–2005 2005–2007 2007–2009 2009–2013 2013–2014 2014 2014–2015 2015–:  CB Málaga B → CB Málaga Club Ourense Baloncesto Club Estudiantes CB Bilbao Berri CB Sant Josep CB Málaga Club Estudiantes CB Bilbao Berri Marinos de Anzoátegui CB Bilbao Berri CB Málaga
Maajoukkueet
:   Espanja
Aiheesta muualla
FIBA
| Mitalit> Maa:   Espanja.Miesten koripallo.EM-kilpailut  | Mitalit> Maa:   Espanja.Miesten koripallo.EM-kilpailut  | Mitalit> Maa:   Espanja.Miesten koripallo.EM-kilpailut  | Maa:   Espanja> Miesten koripallo. |
| --- | --- | --- | --- |
|  Pronssia | Slovenia 2013 |  |  |
Germán Antonio Gabriel Benaches (s. 16. marraskuuta 1980 Caracas, Venezuela) on espanjalainen koripalloilija.
Isona laitahyökkääjänä tai sentterinä pelaava Gabriel on voittanut urallaan muun muassa EuroCupin ja Venezuelan mestaruuden.
Espanjan maajoukkueessa Gabriel voitti EM-pronssia Sloveniassa 2013.
Aiheesta muualla

Kuvia tai muita tiedostoja aiheesta Germán Gabriel Wikimedia Commonsissa
Espanjan joukkue – Koripallon EM-kilpailut 2013
4 Aguilar |
5 Fernández |
6 Rodríguez |
7 Rey |
8 Calderón |
9 Rubio |
10 Claver |
11 San Emeterio |
12 Llull |
13 Gasol |
14 Gabriel |
15 Mumbrú |
Valmentaja Orenga
Epáno Vátheia

| Epáno Vátheia Επάνω Βάθεια |
| --- | --- |
 Epáno Vátheian kylä.
 Epáno Vátheia
 Koordinaatit: 35°17′4″N, 25°14′26″E 
Valtio:  Kreikka
Hajautetun hallinnon alue:  Kreeta
Alue:  Kreeta
Alueyksikkö:  Iraklion
Kunta:  Chersónisos
Hallinto:  
 – Asutustyyppi:  kylä
 – Kallikrates-koodi:  7108010401
Korkeus:  260 m
Väkiluku (2011):  151
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Epáno Vátheia (kreik. Επάνω Βάθεια, myös Páno Vátheia, Πάνω Βάθεια; transl. myös Epáno/Páno Váthia) on Kreikan kylä, joka sijaitsee Kreetan saarella. Se kuuluu hallinnollisesti Chersónisoksen kuntaan, Iraklionin alueyksikköön ja Kreetan alueeseen. Kylän väkiluku on 151 (vuonna 2011).
Epáno Vátheian kylä, suomeksi ”Ylä-Vátheia”, sijaitsee noin 15 kilometriä kaakkoon Iraklionin kaupungista. Se on rakennettu noin 260 metrin korkeuteen merenpinnasta laskettuna. Kylästä pohjoiseen sijaitsee Káto Vátheian kylä eli ”Ala-Vátheia”. Epáno Vátheia mainitaan ensimmäisen kerran venetsialaisvallan aikaisissa lähteissä vuonna 1271 nimellä Panno Vathia. Vuonna 1394 nimimuotona esiintyy Apano Vathea. Osmanivallan aikana 1800-luvulla kylän väestö oli lähes kokonaan turkkilaisia.
Epáno Vátheia muodostaa myös laajemman kyläyhdyskunnan (Τοπική Κοινότητα Επάνω Βαθείας, Topikí Koinótita Epáno Vatheías), johon kuuluu varsinaisen Epáno Vátheian kylän lisäksi Ágios Ioánniksen kylä. Koko yhdyskunnan väkiluku on 224. Aiemmin Epáno Vátheia kuului Goúvesin kuntaan ja vuodesta 2011 lähtien Chersónisoksen kunnan Goúvesin kunnallisyksikköön.
Erno Laitinen

Erno Laitinen on suomalainen säveltäjä, sovittaja, kitaristi ja tuottaja, joka on vaikuttanut ainakin seuraavien yhtyeiden tai artistien albumeilla: Sir Elwoodin hiljaiset värit, Haloo Helsinki, The 69 Eyes, Lovex. Indica, Tiktak  .
Ernie Schmidt

Ernie Schmidt on yhdysvaltalainen animaattori ja animaatio-ohjaaja, joka työskenteli uransa aikana 1970- ja 1980-luvulla Filmationin tuottamissa piirrossarjoissa, kuten Sport Billy, Lumikin uudet seikkailut,  Blackstar, He-Man, She-Ra: Mahdin prinsessa ja BraveStarr. Sittemmin hän työskenteli Disneylla vuodesta 1983 lähtien animaattorina, ollen mukana animaatioissa kuten Ankronikka: Kadonneen lampun metsästäjät ja Nalle Puhin uudet seikkailut.
Ferdinand Minnaert

| Mitalit> Maa:   Belgia.Miesten voimistelu. Olympialaiset  | Mitalit> Maa:   Belgia.Miesten voimistelu. Olympialaiset  | Mitalit> Maa:   Belgia.Miesten voimistelu. Olympialaiset  | Maa:   Belgia> Miesten voimistelu. |
| --- | --- | --- | --- |
|  Hopeaa | Antwerpen 1920 | joukkuekilpailu |  |
Ferdinand Clement Minnaert (27. marraskuuta 1887 Gent – 26. elokuuta 1975 Gent) oli belgialainen voimistelija ja olympiamitalisti. Hän kilpaili vuoden 1920 kesäolympialaisissa Antwerpenissä ja oli siellä mukana saamassa hopeaa joukkuevoimistelussa.